 Aka na-achị steeti Anambra bụ gọvanọ Willie Obianọ enyena ego dị otu nde Naịra dịka onyinye, nyegara ndi otu asọm mpi a jụọ a zaa nke steeti ahụ bụ ndị siri mba Ịndọneshịa bata, na ụmụakwụkwọ abụọ ndị Anambra bụ ndị kachara me nke ọma nule Common Entrance nala anyị nahọ a.  Ya bụ gọvanọ nyere onyinye ego ahụ oge ọ nabatara ndị otu abụọ ahụ ụnyaahụ na nzukọ State Executive Council nke weere ọnọdụ nebe obibi gọvanọ dị nAmawbịa.Ndị otu a jụọ a zaa ahụ, nke ụmụakwụkwọ atọ sitere na steeti ahụ mejupụtara bụ ndị tuuru ugo nasọm mpi a jụọ a zaa mba ụwa nke weere ọnọdụ na Bally nke mba Ịndọneshịa, ma bụrụkwa nke mba iri ise na atọ sonyere na ya.Onye ọbụla nime ụmụakwụkwọ atọ ahụ nwetara ego dị otu nari puku Naịra notu notu ebe ndị isi ha dị abụọ nwetara otu narị puku Naịra na ụma iri ise notu notu. Gọvanọ Obianọ nọkwara noge ahụ wee nabata ụmụakwụkọ abụọ ndị Anambra, bụ ndị nwetara akara otu nari iri asatọ na iteghete nule Common Entrance nala anyị, nke mezịrị ka ha bụrụ ndị kachara wee mee nke ọma na ya bụ ule nahọ a.Obere nwaada Chinazọm Ọnụbụọgụ dị ahọ iri nke sitere nObosi bụ nwata akwụkwọ Gods Wisdom International School, Nnewi, ebe obere nwaada Chinecherem Emeka-Egbuna dị ahọ iri sitere Ichida bụ nwata akwụkwọ Tendercare International School na Nkwelle Ezunaka. Ha abụọ nwetagbadoro puku Naịra iri ise notu notu na ohere agụm akwụkụkwọ nefu nogoogo sekọndịrị na nogoogo mahadum ma ha mee nke ọma, ebe ụlọ akwụkwọ ha nwetekwara ego dị otu narị puku Naịra na ụma iri ise notu notu.Ka ọ na-enye ihe onyinye ahụ, gọvanọ Obianọ toro ụmụakwụkwọ ahụ na nturu ugo ha, ma sịkwa na ọchịchị ya ga na-aga nihu nịnye ụdị onyinye ahụ nyegara ụmụakwụkwọ na-ewetara steeti ahụ ugwu dị iche iche.O kwuru na ọ bụ ihe oke ọñụ na ihe ngala na ụmụakwụkwọ sitere na steeti ahụ bụ ndị kacha eme nke ọma nule dị iche iche nala anyị, ma sịkwazie na nke ahụ bụ nihi ịgba dị iche iche ọchịchị ya tigoro na ngalaba agụm akwụkwọ na steeti ahụ. Ọ gbara ụmụakwụkwọ ahụ ume ka ha gaa nihu nịbụ ndị mbụ nihe dị iche iche ha na-eme, mekwa ka ha mara na site ninye aka Chineke na ịgbasi mbọ ike ha, na ha ga-eru ogoogo dị elu na ndụ a.Na mbụ nokwu ya, kọlishịọna na-ahụ maka agụm akwụkwọ na steeti ahụ bụ ọkammụta Kate Omenụgh kwuru na nturu ugo niile ahụ bụ nnọọ ngosipụta na ezigbo nnwogha na-agawanye nihu na ngalaba agụm akwụkwọ na steeti ahụ.Na nzaghachi ya naha ndị otu asọm mpi a jụọ a zaa ahụ, obere nwaada Precious Chigozie kelere gọvanọ Willie Obianọ nicheta ha na inye ha nkwado iji wee mara ihe a na-akpọ asọm mpi nogoogo mba ụwa site ninye ha nkwado iji wee sonye na ya bụ asọm mpi.Nokwu nke ha notu notu, obere nwaada Chinazọm na obere nwaada Chknecherem kwuru na nkwado na onyinye ahụ gọvanọ nyere ha bụ ihe ịkwalite mmụọ nyere ha iji wee gaa nihu nile nke ọma na agụm akwụkwọ ha na niwetara steeti ahụ ezi aha.A nọkwara noge ahụ wee kesaara ụmụakwụkwọ ahụ akwụkwọ ọgụgụ ahụike site naka ministry na-ahm maka agụm akwụkwọ na steeti ahụ. 